b'\n_START_ARTICLE_\nGusle\n_START_PARAGRAPH_\nG\xc3\xbasle (srbsko \xd0\xb3\xd1\x83\xd1\x81\xd0\xbb\xd0\xb5, albansko lahuta, bolgarsko \xd0\xb3\xd1\x83\xd1\x81\xd0\xbb\xd0\xb0) so ljudsko glasbilo, vrsta enostrunskih godal. Najve\xc4\x8d se rabijo na Balkanskem polotoku in Dinaridih, predvsem pri nekaterih ju\xc5\xbenih Slovanih. Na to podro\xc4\x8dje so jih verjetno prinesli iz Azije v 8. ali 9. stoletju._NEWLINE_Glasbila ne smemo zamenjevati z ruskim glasbilom gusli, ve\xc4\x8dstrunsko vrsto plunke, in tudi ne s \xc4\x8de\xc5\xa1kim izrazom za violino - housle._NEWLINE_Gusle so podobne godalu rebab, ki se je veliko rabil v Osmanskem imperiju, in ga je \xc5\xa1e vedno mo\xc4\x8d sli\xc5\xa1ati med arabskimi beduini. Tudi na\xc4\x8din igranja je podoben pri obeh glasbilih._NEWLINE_Pri ju\xc5\xbenih Slovanih se gusle obi\xc4\x8dajno ne rabijo samostojno, in spremljajo glas ljudskega pevca in igralca na gusle, guslarja, ki pripoveduje in/ali poje epsko zgodbo ali legendo. Uporabljajo se podobno kot kitara v zahodnem svetu. Gusle imajo le stransko vlogo in se prepletajo z igral\xc4\x8devim petjem._NEWLINE_Gusle so srbsko in \xc4\x8drnogorsko ljudsko glasbilo in imajo lahko tudi dve struni. Najve\xc4\x8dkrat so narejene iz javorjevega, pa tudi iz orehovega ali jesenovega lesa. Kot enostrunsko glasbilo jih najdemo v Srbiji, \xc4\x8crni gori, Bosni in Hercegovini in Dalmaciji. Gusle iz Like in Bosanske Krajine so ve\xc4\x8dinoma dvostrunske.\n_START_SECTION_\nZgradba\n_START_PARAGRAPH_\n|thumb|Is\xc3\xab Elezi, lahutar nga Rugova_NEWLINE_Strune gusel so izdelane iz tridesetih prepredenih konjskih dlak, kot pri drugih godalih. Lok se uporablja tako da se poteguje po zategnjenih strunah, s katerim nastane oster in dinami\xc4\x8den zvok, ki je izredno ekspresiven. Gusle spadajo v vrsto glasbil, za katera je potrebna velika spretnost pri igranju.\n_START_SECTION_\nSorodna glasbila\n_START_PARAGRAPH_\nSorodno glasbilo guslam je bolgarsko ljudsko glasbilo gadulka, neposredni potomec tur\xc5\xa1ko-perzijskega rebaba ali kemen\xc4\x8d._NEWLINE_Soroden je tudi jehu, vrsta godal iz dru\xc5\xbeine hukin, ki se posebej rabi v ju\xc5\xbenih kitajskih pokrajinah in na Tajvanu.'